โรงเรียนมัธยมตากสินระยอง

โรงเรียนมัธยมตากสินระยอง   เป็นโรงเรียนมัธยมศึกษาแบบสหศึกษาและเป็นโรงเรียนขนาดใหญ่พิเศษ สังกัดองค์การบริหารส่วนจังหวัดระยองตั้งอยู่ที่ ถนนตากสินมหาราช ตำบลเชิงเนิน อำเภอเมืองระยอง จังหวัดระยอง

ประวัติโรงเรียน 
โรงเรียนมัธยมตากสินระยอง ก่อตั้งขึ้นเมื่อวันที่ 11 กุมภาพันธ์ 2551 และประกาศจัดตั้งโรงเรียนมัธยมตากสินระยอง อย่างเป็นทางการเมื่อวันที่ 7 กันยายน 2552 ตามนโยยายด้วยองค์การบริหารส่วนจังหวัดระยอง เพื่อให้บริการแก่ผู้ปกครองในจังหวัดระยอง ที่สามารถส่งบุตรหลานเข้าเรียนตามความต้องการ อย่างเพียงพอ 

สาเหตุที่ตั้งชื่อโรงเรียนว่า "โรงเรียนมัธยมตากสินระยอง" เพื่อเป็นการเทิดพระเกียรติแด่สมเด็จพระเจ้าตากสินมหาราช พระมหากษัตริย์ผู้กอบกู้เอกราชของชาติไทยและเป็นที่เคารพสักการะของพี่น้องชาวจังหวัดระยอง สถานที่ก่อตั้งโรงเรียนมัธยมตากสินระยอง ใช้พื้นที่เรือนจำกลางระยองเดิมซึ่งเป็นที่ดินขององค์การบริหารส่วนจังหวัดระยอง เนื้อที่ 51 - 0 - 65.6 ไร่ และที่ราชพัสดุตาม นสล. เลขที่ 4717 เนื้อที่ 0 - 2 - 66.7 ไร่ รวมเนื้อที่ทั้งหมด 51 - 3 - 13.3 ไร่

สัญลักษณ์ประจำโรงเรียน 
 เอกลักษณ์ : ผู้นำด้านภาษา ก้าวหน้าสู่สากล
 อัตลักษณ์ : เก่งภาษา ตรงต่อเวลา มีทักษะกระบวนการคิด มีจิตสาธารณะ มีถาวะผู้นำสูง
 คติพจน์ : คณฺสส สามฺคคี สฺขา ความสามัคคีของคณะก่อให้เกิดสุข
 คำขวัญ : จิตสาธารณะ กตัญญู รู้เวลา ทำหน้าที่ มีสัจจะ ละอบายมุข
 คุณธรรมประจำใจ : สะอาด ขยัน ประหยัด ซื่อสัตย์ เสียสละ กตัญญู

ดูเพิ่ม 
 รายชื่อโรงเรียนในจังหวัดระยอง

แหล่งข้อมูลอื่น 
 เว็บไซต์โรงเรียนมัธยมตากสินระยอง
 

โรงเรียนในอำเภอเมืองระยอง
โรงเรียนสังกัดองค์การบริหารส่วนจังหวัด
โรงเรียนที่ก่อตั้งในปี พ.ศ. 2551
สถานที่ที่ตั้งชื่อตามพระนามของสมเด็จพระเจ้าตากสินมหาราช